Juodasis metalas

Juodasis metalas () – sunkiojo metalo atšaka. 

Juodąjį metalą pradėjo grupės Venom, Bathory, Mercyful Fate, Hellhammer ir Celtic Frost ankstyvaisiais devintojo dešimtmečio metais. Antroji juodoji metala banga kilo devintojo ir dešimtojo dešimtmečių sandūroje, judėjimas veikliausias buvo Norvegijoje. 

Juodojo metalo ideologija dažnai apima antikrikščionybės, pagonybės, okultizmo, mizantropijos, nihilizmo, nacionalizmo ar net rasizmo idėjas. Šio stiliaus muzikantai žiūri į savo muziką kaip į natūralios mizantropijos rezultatą. Dažniausiai juodojo metalo atlikėjai yra individualistai, religijos kritikai ir propaguoja racionalų egoizmą.

 Stiliaus apibūdinimas 

Dažnai (bet nebūtinai visada) juodojo metalo grupės turi pasižymi tokiomis savybėmis:
 Greitas, tremolo būdu grojimas gitaromis.
 Dvigubo bosinio būgno pedalo naudojimas, „blast beat“ naudojimas.
 Standartine tonacija (EBGDAE) suderintos gitaros.
 Dainų žodžiai pasižymi satanistiškomis, pagoniškomis, okultistinėmis pasaulėžiūromis.
 Gitarų skambesyje vyrauja labai aukšti arba labai žemi garsai, vidutiniško aukštumo garsai naudojami retai
 Labai prasta kokybė, kuri naudojama pasipriešinti populiariajai scenai ir atspindėti tam tikrą nuotaiką, sukuriant atitinkamą atmosferą. Šis efektas dažnai pasiekiamas ištrinant aukštus ir žemus garso dažnius.
 Greiti, pasikartojantys, agresyvūs būgnai. Kitais atvejais būgnai užima lėtesnę rolę, kuri sukuria atmosferinį efektą.
 Dažnas sintezatorių naudojimas. Smuikų, vargonų ir choro mišinys gali suteikti muzikai orkestro pojūtį. Kai kurios grupės naudoja sintezatorių kaip savo skambesio pagrindą. Jos dažniausiai priskiriamos simfoninio juodjo metalo šakai.
 Aiškiai rėžiantis ausį vokalinis stilius, riksmai, vadinamasis „death growl“ naudojamas gausiai.
 Tamsi, liūdna, melancholiška, tragiška, meditacinė arba gniuždanti atmosfera.
 Mažai dėmesio kreipiama ritminei dainos struktūrai. Kai kurios grupės naudoja sudėtingesnę, mirties metalui būdingą ritmiką.
 Viduramžiškas aprangos stilius, kurį sudaro oda, spygliai, senovinė šarvuotė ir veido dažymas („corpse paint“).
 Sceninių vardų naudojimas.

 Istorija 

 Pirmoji banga 
Juodojo metalo sėklos buvo pasėtos ankstyvaisiais 9-ojo dešimtmečio metais, kuomet vyko „pirmoji juodojo metalo banga“. Pirmieji juodojo metalo atlikėjai buvo britų grupė Venom. Jų pirmasis albumas „Welcome to Hell“ (liet. „Sveiki atvykę pragaran“) buvo išleistas 1981 ir, kartu su antru albumu „Black Metal“ (liet. „Juodas Metalas“), tapo dideliu įkvėpimu ateities grupėms. Muzika daugeliu požymių buvo panaši į ateities juodąjį metalą: žemas produkcijos lygis, aršūs rifai, sąlyginai riaumojantis vokalistas. Visgi, stilistiškai Venom, buvo labiau NWOBHM/Thrash metal atlikėjai. Jų aprangos stilius taip pat buvo panašus į ateities atlikėjų – odinės kelnės, spygliuotos apyrankės ir pan. Venom taip pat susigalvojo slapyvardžius – startinė grupės sudėtis buvo Cronos, Mantas, Abaddon.

Visgi, didesnį įkvėpimą scenai davė Švedijos vieno žmogaus grupė Bathory, vedama Quorthon (tikras vardas Thomas Forsberg). Ankstyvoji Bathory kūryba buvo grynas juodasis metalas – su žemu produkcijos lygiu, greitu tempu, padriku grojimu ir ausis rėžiančiais vokalais. Pirmieji du albumai („Bathory“ ir „The Return“) yra klasikinio „old school“ juodojo metalo pavyzdžiai. Vėliau, vėlyvajame 9-ajame dešimtmetyje, ši grupė išsivįstė į artistišką juodąjį metalą ir į muziką įkomponavo akustinių interliudų ir Norvegijos liaudies melodijų, kartu su norvegiškos mitologijos lyrikomis.

Kitos dvi stiprios įtakos buvo Danijos Mercyful Fate ir Šveicarijos Celtic Frost, kurios gausiai naudojo okultinę tematiką, kas vėliau tapo juodojo metalo pagrindu. King Diamond, Mercyful Fate vokalistas, vienas iš pirmų, naudojęs „corpse paint“ (makiažo stilius, kuomet siekiama imituoti arba pavaizduoti negyvą žmogų), kurį ateityje plačiai pradėjo naudoti ir kitos juodojo metalo grupės. Pastarieji taip pat vartojo šventvagišką įvaizdį, kas buvo stipri įtaka ateities kartoms.

 Antroji banga 
Juodasis metalas įgavo savo dabartinę formą dėl grupių, kaip Darkthrone, Enslaved, Burzum, Satyricon, Mayhem, Gorgoroth, Immortal, Emperor, Marduk ir Dimmu Borgir įtakos, kurios paįvairino senąjį stilių, įnešė populiariojo sunkiojo metalo ir klasikinės muzikos elementų ir išpopuliarino juodąjį metalą. 

Antrosios juodojo metalo bangos stilistikoje aiškiai matomas satanistinis, arba pagoniškas įvaizdis, antikrikščioniškos lyrikos ir okultinė tematika. Dimmu Borgir buvo viena svarbiausių grupių, sukūrusių simfoninio Black metal skambesį.

Kai kurios senesnės juodojo metalo grupės laikui einant prarado savo juodojo metalo skambesį. Pavyzdžiui, grupė Mayhem pradėjo nuo mirties/juodojo metalo skambesio, perėjo prie juodojo metalo ir grįžo prie mirties metalo. Dar vienas pavyzdys – Behemoth, kurie pradėjo nuo juodojo metalo, o dabar groja sunkesnį mirties metalą.

 Lietuvoje 
Po Lietuvos nepriklausomybės atkūrimo netrukus Lietuvoje susidarė juodojo metalo scena. Vieni svarbiausių Lietuvos juodojo metalo pradininkų – Anubi, Nahash, Valefar, Obtest, Juodragis, Poccolus, Ha Lela, Zpoan Vtenz.https://www.mic.lt/en/discourses/lithuanian-music-link/no-26-2023-2024/controversial-black-metal-in-lithuania-the-art-of-darkness-await/

Šiais laikais veikia ir nemažai naujesnių grupių – Luctus, Juodvarnis, Anapilin, Au-Dessus, Sissyphean, Durklas, Magyla ir kt.

 Taip pat skaitykite 
NSBM () ()

 Nuorodos 

Kategorija:Heavy Metal